
Atbildes uz 23.07.2026. iesniegtajiem jautājumiem Nr. 6


	1. jautājums:
Pamatojoties uz 31.07.2026. Iepirkumu uzraudzības birojā iesniegto sūdzību par atklāta konkursa “Ceļu horizontālo apzīmējumu uzturēšanas darbi Rīgas pilsētas ielās no 2026. gada līdz 2028. gadam” ID Nr. CAIP 2026/52 (turpmāk – Iepirkums) nolikumu, Ieinteresētā persona lūdz Iepirkumu komisiju sniegt informāciju par plānotajām darbībām attiecībā uz Iepirkuma piedāvājumu iesniegšanas termiņu.
Ņemot vērā, ka sūdzības izskatīšana Iepirkumu uzraudzības birojā var ietekmēt Iepirkuma procedūras turpmāko norisi, tostarp nolikuma prasību spēkā esamību, iespējamu grozījumu nepieciešamību un piedāvājumu sagatavošanai pieejamo laiku, pretendentiem ir būtiski savlaicīgi saņemt skaidru informāciju par to, vai Iepirkuma komisija plāno pagarināt piedāvājumu iesniegšanas termiņu, apturēt Iepirkuma procedūru vai veikt citas ar termiņu saistītas darbības.
Lūdzam Iepirkuma komisiju informēt, kādas darbības tā plāno veikt saistībā ar piedāvājumu iesniegšanas termiņu, kā arī norādīt, vai pretendentiem ir jārēķinās ar sākotnēji noteikto piedāvājumu iesniegšanas termiņu vai arī tiks pieņemts lēmums par tā pagarināšanu līdz brīdim, kad būs skaidra Iepirkumu uzraudzības biroja sūdzības izskatīšanas ietekme uz Iepirkuma dokumentāciju un procedūras turpmāko norisi.
Savlaicīga informācijas sniegšana ir nepieciešama, lai Ieinteresētā persona un citi iespējamie pretendenti varētu objektīvi plānot piedāvājuma sagatavošanai nepieciešamos resursus, tostarp dokumentu sagatavošanu, apliecinājumu iegūšanu, tehnisko risinājumu izvērtēšanu un piedāvājuma cenas aprēķinu. Neskaidrība par piedāvājumu iesniegšanas termiņu var radīt nevienlīdzīgu situāciju pretendentiem un apgrūtināt kvalitatīva, nolikuma prasībām atbilstoša piedāvājuma sagatavošanu.

Atbilde:
Iepirkuma komisija informē, ka, pamatojoties uz Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 230. punktu, atklāts konkurss “Ceļu horizontālo apzīmējumu uzturēšanas darbi Rīgas pilsētas ielās no 2026.gada līdz 2028.gadam” tiek pārtraukts, jo konkursa dokumentācijā nepieciešams veikt būtiskus grozījumus.

